'મૂડીસહાયથી સરકારી બેન્કોને જોગવાઇ માટે પૂરતા અવકાશ મળશે' - NGS Business
'મૂડીસહાયથી સરકારી બેન્કોને જોગવાઇ માટે પૂરતા અવકાશ મળશે'-મુલાકાત-વિચાર મંચ-દેશ વિદેશ-Economic Times Gujarati
'મૂડીસહાયથી સરકારી બેન્કોને જોગવાઇ માટે પૂરતા અવકાશ મળશે'
5 Nov 2017, 1410 hrs IST, ET Bureau
રાષ્ટ્રીયકૃત બેન્કને વેગ આપવા સરકારે જાહેર કરેલી ₹2.11 લાખ કરોડની મૂડીસહાયમાંથી અડધી રકમ ઊંચું ઋણ ધરાવતી કંનીઓની દબાણયુક્ત લોન માંડવાળ કરવામાં વપરાશે, એમ એડલવાઇસ ગ્રૂપના ચેરમેન અને ચીફ એક્ઝિક્યુટિવ રશેશ શાહ જણાવે છે. દીપાલી ગુપ્તાને આપેલા ઇન્ટરવ્યૂમાં શાહે જણાવ્યું હતું કે આ મૂડીસહાયથી તેમની કંપની જેવી એસેટ રિકન્સ્ટ્રક્શન કંપનીઓ માટે ઉપલબ્ધ દબાણયુક્ત એસેટમાં વધારો થશે, કારણ કે અત્યાર સુધી બેન્કો પૂરતા ભંડોળનો અભાવે નુકસાન ભોગવી શકતી ન હતી.
બેન્ક કેપિટલાઇઝેશનની અસર કેવી થશે?
પીએસયુ બેન્કો પડકારોનો સામનો કરી રહી છે, કારણ કે એનપીએના મુદ્દાને કારણે તેમણે જંગી જોગવાઈ કરવાની છે. કેપિટલાઇઝેશનથી બેન્કોને એનપીએની જોગવાઈ કરવામાં અને ધિરાણવૃદ્ધિદરને વેગ આપવામાં પૂરતો અવકાશ મળશે. આમાંથી આશરે 50થી 60 ટકા રકમનો ઉપયોગ બેન્કો માટેની એનપીએના પ્રોવિઝશન રેશિયામાં સુધારો કરવામાં થશે અને બાકીની રકમ ધિરાણવૃદ્ધિ માટે રહેશે. બેન્કો તેમની બેલેન્સશીટમાંથી દર ક્વાર્ટરે ₹20,000થી 30,000ની જોગવાઈ કરી શકતી હતી. હવે આ રકમ વધીને ₹80,000 કરોડ થશે.
દબાણ કયા ક્ષેત્રોમાં ઘટાડી શકાય તેમ છે?
સિમેન્ટ, પાવર, સ્ટીલ, હોટેલ અને ઇન્ફ્રા ક્ષેત્રોમાં દબાણ છે. આ ઉપરાંત બેન્કો ટેલિકોમ જેવા ક્ષેત્રોમાં પણ થોડું દબાણ જોઇ શકે છે. આ ક્ષેત્રમાં તીવ્ર સ્પર્ધાને કારણે નફાકારકતાને નુકસાન થયું છે. એ જ રીતે નીચા ટેરિફ અને પીપીપીના દબાણને કારણે પાવર જનરેશનની એસેટ પર શકમંદ છે. તમારે જાણવું જોઇએ કે આ બિઝનેસ સંચાલકીય રીતે ટકાઉ છે. તેમના દેવામાં વધારો થયો છે અને હવે સમસ્યા એ છે કે દેવું વધુ પડતું થઈ ગયું છે. તેથી રોકાણપ્રવાહને રિપેમેન્ટ સાઇકલની અસર થઈ છે. રોડ ક્ષેત્રમાં રિકવરી છે અને સ્ટીલ ક્ષેત્ર સારો દેખાવ કરી રહ્યું છે.
કયા ભાવે એસેટ રિકન્સ્ટ્રક્શન કંપની આ દેવાને ખરીદી શકે છે? તેનું પુનર્ગઠન કેવી રીતે થાય છે?
અમારો સરેરાશ ભાવ ડોલર દીઠ 40થી 50 સેન્ટ છે. આ ભાવે આ એસેટમાં મૂલ્ય રહે છે. અમે પ્રથમ તમામ લેણદારોના દેવાની ગણતરી કરીને નાણાકીય સ્થિતિ અલગ કરીએ છીએ. આ કવાયત મહત્ત્વની છે, કારણ કે ઘણીવાર 13થી 14 ધિરાણકર્તા હોય છે અને નિર્ણય કરવાનું મુશ્કેલ બને છે. આ પછી અમે પુનર્ગઠન અને ઓપરેશન ટર્નએરાઉન્ડ પ્લાન તૈયાર કરીએ છીએ.
હકીકત અમે અમારા એક્વિઝિશનના બે મહિનામાં બલ્લારપુર પેપરના બંધ થયેલા યુનિટને ફરી ચાલુ કર્યા હતા. ઘણીવાર કાર્યકારી મૂડીના અભાવે મુશ્કેલી ઊભી થાય છે. ઘણા કિસ્સામાં અમે નોન કોર એસેટના વેચાણ અને રિયલ એસ્ટેટના નાણાકીય મૂલ્ય સાથે શરૂ કરીએ છીએ.
પાવર અને રિયલ એસ્ટેટ પ્રોજેક્ટના ઘણા કિસ્સામાં 90 ટકા કામગીરી પૂરી થઈ ગઈ હોય છે, પરંતુ છેલ્લી ઘડીના ભંડોળના અભાવે અટવાઈ જાય છે. ચેન્નાઇમાં અમારી એક એસેટના કિસ્સામાં અમે એક પ્લાન્ટમાં તમામ કામગીરી ભેગી કરી હતી અને બીજા પ્લાન્ટની જમીન મારફત ₹300થી 400 કરોડનું મૂલ્ય મેળવ્યું હતું. આવું કરવા માટે અમારે સ્વૈચ્છિક નિવૃત્તિ યોજના માટે ₹20થી 25 કરોડની લોન આપવી પડી હતી, પરંતુ જમીનના મૂલ્યને કારણે તે યોગ્ય હતું.
બેન્કો લોનનું વેચાણ શા માટે કરે છે અને તેમની પોતાની રીતે આ કામગીરી કેમ કરતી નથી?
એસેટ રિકન્સ્ટ્રક્શન કંપનીના માળખામાં બેન્કો 85 ટકા આર્થિક હિત રાખે છે. તેથી આખરે જ્યારે વળતરમાં વધારો થાય છે ત્યારે તેમને પણ અપસાઇડનો લાભ મળે છે. તમે જાણો છે કે વ્યક્તિગત ધિરાણકર્તા માટે એસેટનો અસરકારક અંકુશ મેળવવાનું મુશ્કેલ છે અને તેથી તેમને એક કરવા માટે થર્ડ પાર્ટીની જરૂર પડે છે. જો તમે ₹50 કરોડે ખરીદી કરો અને ₹80 કરોડ એકત્ર કરો તો બેન્કો પણ આ અપસાઇડમાં ભાગ મળે છે.